**Zmluva o nákupe mediálneho priestoru a realizácii mediálnej kampane**

**k podujatiu Cooperation Innovation Technology Transfer 2022**

uzatvorená v zmysle ustanovenia § 269 ods. 2 zákona č. 513/1991 Zb. Obchodného zákonníka v platnom znení (ďalej ako „Zmluva“) medzi zmluvnými stranami:

Objednávateľ:

**Centrum vedecko-technických informácií SR**

Sídlo: Lamačská cesta 8A, 840 05 Bratislava

Zastúpený: prof. PharmDr. Ján Kyselovič, CSc., generálny riaditeľ

IČO: 00 151 882

DIČ: 2020798395

IČ DPH: SK 2020798395

Bankové spojenie: Štátna pokladnica

IBAN : SK03 8180 0000 0070 0037 2463

Právna forma: Príspevková organizácia zriadená Ministerstvom školstva, vedy, výskumu a športu Slovenskej republiky

(ďalej ako „CVTI SR“ alebo „Objednávateľ“)

Poskytovateľ:

obchodné meno:

Sídlo:

Zastúpený:

IČO:

DIČ:

IČ DPH:

zapísaný v registri:

bankové spojenie:

právna forma:

(ďalej ako „Poskytovateľ)

(spolu ako „Zmluvné strany“, každý samostatne ako „Zmluvná strana“)

**Článok I**

**Úvodné ustanovenia**

1. Centrum vedecko-technických informácií SR je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d) zákona č. 343/2015 Z. z o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).
2. Túto zmluvu uzatvárajú zmluvné strany ako výsledok realizácie verejného obstarávania v súlade so zákonom o verejnom obstarávaní.
3. Zmluva sa uzatvára v rámci projektu Národná infraštruktúra pre podporu transferu technológií na Slovensku II – NITT SK II pre účely zviditeľnenia podujatia Cooperation Innovation Technology Transfer 2022 (ďalej len „COINTT“ alebo „konferencia“ alebo „podujatie“) organizovaného Objednávateľom v roku 2022 (presný termín konania konferencie bude potvrdený/oznámený Poskytovateľovi Objednávateľom podľa odseku 4. Článku V tejto Zmluvy) v relevantných slovenských médiách a oslovenia cieľovej skupiny, ktorou je odborná verejnosť.
4. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.
5. V prípade rozporu medzi ustanoveniami samotného textu tejto Zmluvy a jej prílohami je rozhodujúce, čo je uvedené v jednotlivých ustanoveniach samotného textu tejto Zmluvy.
6. Každý odkaz na túto Zmluvu znamená odkaz na samotný text tejto Zmluvy ako aj všetky jej prílohy v aktuálnom znení, pokiaľ nie je vyslovene uvedené inak.
7. Pokiaľ nie je výslovne uvedené inak, pojmy uvedené s veľkým začiatočným písmenom majú význam, ktorý je im priradený v Zmluve.
8. Slová uvedené v jednotnom čísle zahŕňajú aj množné číslo a naopak, slová uvedené v jednom rode zahŕňajú aj iný rod a slová uvedené iba ako osoby zahŕňajú aj firmy a spoločnosti a naopak.
9. Nadpisy v tejto Zmluve slúžia len prehľadnosti a pri výklade zmluvných ustanovení sa neberú do úvahy. Rovnako ich nemožno považovať ani za definície, zmeny či objasnenia zmluvných ustanovení.

**Článok II**

**Výklad pojmov**

1. **Cena** - Zmluvná cena, ktorú je Objednávateľ povinný zaplatiť Poskytovateľovi za Služby, ktoré sú predmetom Zmluvy.
2. **Projekt** - Národný projekt Národná infraštruktúra pre podporu transferu technológií na Slovensku II – NITT SK II, ITMS2014+ kód 313011T438.
3. **Cooperation Innovation Technology Transfer 2022** je odbornou konferenciou s medzinárodnou účasťou, ktorej hlavnými témami sú transfer technológií, ochrana duševného vlastníctva, inovácie a podpora podnikania. (Viď Štatút konferencie Cooperation Innovation Technology Transfer uverejnenom na <https://cointt.sk/o-podujati/>).
4. **CRZ** - Centrálny register zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, prevádzkovaný Úradom vlády Slovenskej republiky.
5. **Poskytovateľ** - na účely tejto Zmluvy označenie Zmluvnej strany Zmluvy, ktorá sa Zmluvou zaväzuje druhej Zmluvnej strane (Objednávateľovi) poskytovať Služby za dohodnutú zmluvnú Cenu.
6. **Objednávateľ** - označenie Zmluvnej strany Zmluvy, ktorá sa Zmluvou zaväzuje od druhej Zmluvnej strany prevziať riadne a včas poskytnuté Služby a zaplatiť za Služby dohodnutú zmluvnú Cenu.
7. **Plnenie** - všeobecné označenie pre Služby, ktoré sú súčasťou predmetu Zmluvy.
8. **Služba** – predmet Zmluvy a je charakterizovaná príslušnou Špecifikáciou v Zmluve.
9. **Špecifikácia** - súbor vlastností Služby definovaných vo Opise predmetu zákazky (Príloha č. 1) a Mediálnom pláne k podujatiu COINTT 2022 (Príloha č. 2).
10. **Verejné obstarávanie** - pravidlá a postupy podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), ktorými sa zadávajú zákazky, koncesie a súťaže návrhov.

**Článok III**

**Predmet Zmluvy**

1. Predmetom tejto Zmluvy je úprava práv a povinností Zmluvných strán pri realizácii mediálnej kampane k podujatiu Cooperation Innovation Technology Transfer 2022.
2. Na základe tejto Zmluvy
3. sa Poskytovateľ zaväzuje zabezpečiť Mediálnu kampaň k Podujatiu v zmysle Prílohy č. 1 – Opis predmetu zákazky, Prílohy č. 2 – Mediálny plán k podujatiu COINTT 2022 a Prílohy č. 3 - Cenová ponuka za dojednanie/poskytnutie požadovaného predmetu zákazky (ďalej ako „Služby“ alebo „Plnenie“) a po jej ukončení vyhotoviť záverečnú správu v zmysle Prílohy č. 1 a
4. Objednávateľ sa zaväzuje uhradiť Poskytovateľovi za poskytnuté Plnenie Cenu maximálne vo výške dohodnutej v Článku VI, odsek 3 tejto Zmluvy a ďalej mu poskytnúť nevyhnutnú súčinnosť v rozsahu uvedenom v tejto Zmluve a v jej prílohách.
5. Plnenie musí byť poskytnuté tak, aby bolo jeho pôsobenie zamerané na cieľovú skupinu, ktorou je odborná verejnosť bližšie špecifikovaná v Prílohe č. 1 – Opis predmetu zákazky, v rámci prvého a druhého odseku a v nadväznosti na zvolené ciele projektu, v súlade jednak s touto prílohou, prvý odsek a Prílohou č. 2 – Mediálny plán k podujatiu COINTT 2022.
6. Poskytovateľ vyhlasuje, že sa komplexne a úplne oboznámil s dokumentáciou na poskytnutie Plnenia, teda s Prílohou č. 1 – Opis predmetu zákazky a Prílohou č. 2 – Mediálny plán k podujatiu COINTT 2022, pričom táto dokumentácia nemá žiadne vady, ktoré by bránili poskytnutiu Plnenia a je možné podľa nej Plnenie riadne poskytnúť.

**Článok IV**

**Práva a povinnosti Zmluvných strán**

1. Poskytovateľ je povinný poskytnúť Služby Objednávateľovi s náležitou odbornou starostlivosťou, v súlade so Špecifikáciou podľa tejto Zmluvy, na svoje náklady a na svoje nebezpečenstvo, v dohodnutom čase a mieste plnenia, a v súlade s pokynmi Objednávateľa.
2. Pri poskytovaní Služieb je Poskytovateľ povinný chrániť oprávnené záujmy Objednávateľa, ktoré sú mu známe, alebo ktoré s vynaložením náležitej odbornej starostlivosti Poskytovateľ má poznať.
3. Poskytovateľ je povinný po poskytnutí Služieb vyhotoviť záverečnú správu, v ktorej vyhodnotí úspešnosť mediálnej kampane. Záverečná správa bude obsahovať:
   1. Zoznam médií, v ktorých bola zakúpená inzercia,
   2. Formáty zakúpenej inzercie a ich počty v uvedených médiách,
   3. Pri online médiách aj porovnanie plánu a dosiahnutých výsledkov, čo sa týka počtu impresií, počtu zásahov RU a počtu kliknutí (ďalej len „Záverečná správa“).
4. Objednávateľ sa zaväzuje, že poskytne Poskytovateľovi na jeho vyžiadanie nevyhnutnú súčinnosť, najmä na základe požadovaných technických parametrov Poskytovateľa dodať grafické vizuály a texty inzercie, najneskôr do desiatich pracovných dní od požiadavky Poskytovateľa.
5. Poskytovateľ je povinný písomne oznámiť Objednávateľovi bez zbytočného odkladu všetky zmeny týkajúce sa najmä jeho identifikačných a kontaktných údajov uvedených v Zmluve, predmetu činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.
6. Poskytovateľ sa zaväzuje včas oznámiť Objednávateľovi všetky prekážky a skutočnosti, ktoré by mohli spôsobiť omeškanie Poskytovateľa s riadnym a včasným poskytnutím Plnenia a nemožnosť dodatočného poskytnutia Plnenia.
7. Poskytovateľ je oprávnený zveriť časť poskytovaných Služieb tretej osobe (subdodávateľovi). Každý subdodávateľ musí mať oprávnenie poskytovať Službu k tej časti predmetu zákazky, ktorú má subdodávateľ plniť. Pri poskytovaní Služieb prostredníctvom subdodávateľov je Poskytovateľ plne zodpovedný voči Objednávateľovi za včasné a riadne poskytovanie Služieb, akoby ich poskytoval sám.
8. Poskytovateľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na poskytovanie daných Služieb.
9. Ak je Poskytovateľ v omeškaní s včasným poskytnutím Plnenia a také omeškanie predstavuje podstatné porušenie Zmluvy Poskytovateľom je Objednávateľ oprávnený omeškané Plnenie odoprieť a neprevziať, ak to bez zbytočného odkladu oznámi Poskytovateľovi. V takom prípade je tiež Objednávateľ oprávnený od Zmluvy odstúpiť.
10. Objednávateľ je oprávnený pokynmi usmerňovať plnenie povinností Poskytovateľa v zmysle Zmluvy, pričom tieto pokyny Objednávateľa nesmú ísť nad rámec Zmluvy, dopĺňať ju ani ju meniť. V prípade, ak Poskytovateľ o to Objednávateľa požiada, Objednávateľ je povinný vyhotoviť pokyn podľa tohto bodu písomne a doručiť ho Poskytovateľovi.
11. Poskytovateľ sa zaväzuje bez zbytočného odkladu písomne upozorniť Objednávateľa na prípadnú nevhodnú povahu jeho pokynov alebo vecí prevzatých Poskytovateľom od Objednávateľa na účely poskytovania Plnenia, ak takú nevhodnosť Poskytovateľ zistil, alebo mohol Poskytovateľ zistiť pri vynaložení odbornej starostlivosti potrebnej na poskytnutie Plnenia. Poskytovateľ, ktorý poruší svoju povinnosť uvedenú v tomto bode, zodpovedá za vady Plnenia spôsobené použitím nevhodných vecí Objednávateľa alebo nevhodných pokynov Objednávateľa. Ak Poskytovateľ včas upozornil Objednávateľa na nevhodnú povahu jeho pokynu, Poskytovateľa taký pokyn zaväzuje len ak Objednávateľ bez zbytočného odkladu písomne oznámil Poskytovateľovi, že na takom pokyne napriek upozorneniu na jeho nevhodnosť Objednávateľ trvá. Poskytovateľ však nenesie zodpovednosť za prípadné vady Plnenia, a iné negatívne následky spojené s dodržaním takého pokynu, na ktoré Objednávateľa písomne upozornil. Ustanovenie tohto bodu sa primerane použije aj na veci prevzaté Poskytovateľom od Objednávateľa za účelom poskytnutia Služby, na nevhodnosť ktorých Poskytovateľ Objednávateľa upozornil v súlade s týmto bodom.
12. Objednávateľ si vyhradzuje právo priebežne kontrolovať stav, rozsah a kvalitu výstupov Služieb a to kedykoľvek počas trvania tejto Zmluvy a Poskytovateľ je povinný takúto kontrolu Objednávateľovi umožniť. Ak Objednávateľ zistí, že Poskytovateľ poskytuje Služby v rozpore s povinnosťami podľa Zmluvy, je oprávnený dožadovať sa toho, aby Poskytovateľ odstránil alebo napravil takéto porušenie povinností na svoje náklady a v primeranej lehote určenej Objednávateľom.
13. Zmluvné strany sú povinné zachovávať mlčanlivosť o skutočnostiach a informáciách, o ktorých sa dozvedeli v súvislosti s plnením tejto Zmluvy. Táto povinnosť trvá aj po skončení platnosti tejto Zmluvy.

**Článok V**

**Miesto a čas plnenia Zmluvy**

1. Miestom Plnenia podľa Zmluvy sú jednotlivé umiestnenia v mediálnom priestore bližšie špecifikované v Prílohe č. 2 – Mediálny plán k podujatiu COINTT 2022. V prípade, ak také umiestnenie v Prílohe č. 2 nie je uvedené, miestom plnenia je sídlo Objednávateľa - Centrum vedecko-technických informácií SR, Lamačská cesta 8A, 840 05 Bratislava.
2. Poskytovateľ je povinný poskytnúť predmet zákazky - službu nasledovne:

Zverejniť inzercie v online médiách. Inzercia bude zverejnená minimálne počas 3 (slovom: troch) týždňov pred druhým dňom Podujatia. Zverejnenie inzercie môže začať aj skôr ako 3 (slovom: tri) týždne pred začatím podujatia podľa dohody s Objednávateľom, avšak maximálne od 01. 09. 2022 do 19. 10. 2022. Inzercia nemôže byť zverejnená po termíne druhého dňa podujatia.

Pričom platí, že musí byť dosiahnutá v Prílohe č. 2 – Mediálny plán k podujatiu COINTT 2022 – deklarovaná kvalita a to minimálne stanovené počty impresií a zásahy RU.

1. Objednávateľ predbežne predpokladá termín realizácie podujatia v období od 18. – 19. 10. 2022. Termín podujatia bude potvrdený/upresnený bezodkladne potom, čo Objednávateľ záväzne stanoví termín konania podujatia, najneskôr však 8 (slovom: osem) týždňov pred konaním podujatia.
2. Poskytovateľ je povinný odovzdať Záverečnú správu podľa Článku IV bod 3 Zmluvy najneskôr do 30 (slovom: tridsať) dní od ukončenia podujatia. V prípade, že posledný deň tejto lehoty pripadne na deň pracovného pokoja, Poskytovateľ je oprávnený Záverečnú správu odovzdať najbližší pracovný deň nasledujúci po poslednom dni lehoty. Záverečná správa bude odovzdaná v sídle Objednávateľa na základe Akceptačného protokolu podpísaného obidvoma Zmluvnými stranami. Vzor akceptačného protokolu tvorí Prílohu č. 4 tejto Zmluvy. Akceptačný protokol bude prílohou faktúry vystavenej Poskytovateľom.

Článok VI

**Cena a platobné podmienky**

1. Cena za poskytnutie Plnenia v rozsahu uvedenom v Článku III tejto Zmluvy je stanovená dohodou Zmluvných strán v zmysle § 3 zákona NR SR č. 18/1998 Z. z. o cenách v znení neskorších predpisov ako cena pevná, konečná a nemenná.
2. Cena predstavuje odplatu za splnenie všetkých zmluvných záväzkov Poskytovateľa vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Poskytovateľa na splnenie Zmluvy, t. j. na riadne a včasné poskytnutie a vykonanie dojednaných Služieb ako aj primeraného zisku, ak Zmluva alebo príslušné všeobecne záväzné právne predpisy neustanovujú inak.
3. Celková cena za predmet Zmluvy je maximálne cena uvedená v Prílohe č. 3 - Cenová ponuka za dodanie/poskytnutie požadovaného predmetu zákazky ponúknutá Poskytovateľom - víťazným uchádzačom o verejnú zákazku „Mediálna kampaň k podujatiu Cooperation Innovation Technology Transfer 2022“, a to ...................eur bez DPH (slovom ... eur ) a ......................eur s DPH. Uvedená suma predstavuje maximálnu možnú cenu za Predmet plnenia, pričom Poskytovateľ je oprávnený fakturovať len zrealizované časti mediálnej kampane.
4. Zálohy a preddavky na účely úhrady Ceny alebo jej časti sa neposkytujú.
5. Právo fakturovať vzniká Poskytovateľovi po akceptácii Záverečnej správy za uskutočnenú mediálnu kampaň v roku 2022 k podujatiu, prostredníctvom akceptačného protokolu v zmysle Článku V bod 4. Zmluvy.
6. Podkladom pre úhradu Ceny je faktúra vystavená Poskytovateľom po vzniku nároku Poskytovateľa na zaplatenie Ceny a doručená Objednávateľovi, ktorá okrem náležitostí vyžadovaných príslušnými všeobecne záväznými právnymi predpismi obsahuje aj tieto náležitosti: obchodné meno a sídlo, IČO, DIČ Poskytovateľa, meno, sídlo, IČO, DIČ Objednávateľa, číslo Zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, názov projektu, ITMS kód, podpis oprávnenej osoby. Poskytovateľ berie na vedomie, že predmet Zmluvy je financovaný z prostriedkov EÚ a z vlastných prostriedkov Objednávateľa. Poskytovateľ berie na vedomie, že uvedené financovanie platieb z prostriedkov EÚ je časovo a administratívne náročné. Poskytovateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy.
7. Faktúra musí byť doručená Objednávateľovi na adresu jeho sídla uvedenú v záhlaví tejto Zmluvy, alebo inú adresu na tento účel písomne oznámenú Poskytovateľovi.
8. Faktúra bude splatná v lehote 60 (slovom: šesťdesiat) dní odo dňa jej doručenia Objednávateľovi.
9. Objednávateľ je oprávnený namietať vecnú a formálnu správnosť a úplnosť faktúry či jej povinných príloh najneskôr do dňa splatnosti predmetnej faktúry Objednávateľovi vrátením faktúry s uvedením konkrétnych formálnych či vecných výhrad Objednávateľa voči predmetnej faktúre. Ak Objednávateľ vráti faktúru Poskytovateľovi doručením opravenej faktúry Poskytovateľa začína plynúť nová lehota splatnosti faktúry.
10. Objednávateľ bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom systéme a o doplnení niektorých zákonov.
11. Objednávateľ si splní svoj záväzok zaplatiť Cenu bankovým prevodom v prospech účtu Poskytovateľa, ktorý je uvedený v Zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Poskytovateľa.

**Článok VII**

**Vlastnícke práva, práva duševného vlastníctva a licencie**

1. Ak predmetom Plnenia alebo jeho časti je aj vytvorenie alebo zabezpečenie vytvorenia nového autorského diela, alebo iného predmetu práv duševného vlastníctva, v rozsahu v akom to príslušné všeobecne záväzné kogentné právne predpisy vyslovene nezakazujú, Poskytovateľ momentom prevzatia Plnenia Objednávateľom prevádza na Objednávateľa všetky práva viažuce sa k takémuto autorskému dielu alebo predmetu práv duševného vlastníctva, tak, aby Objednávateľ bol výlučne a neobmedzene oprávnený tieto nerušene a neobmedzene aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať, chrániť, vrátane práva na zabezpečenie patentovej ochrany k riešeniu, práva na ochranu designu, práva na ochranu úžitkovým vzorom resp. obdobné spôsoby ochrany príslušných práv duševného a priemyselného vlastníctva a nakladať s nimi bez osobitného súhlasu Poskytovateľa, pričom jednorazová odmena za prevod je obsiahnutá v cene Plnenia;
2. V rozsahu, v akom príslušné všeobecne záväzné kogentné právne predpisy neumožňujú prevod práv tak ako je uvedené vyššie v bode 1 tohto článku, Poskytovateľ poskytuje Objednávateľovi momentom prevzatia Plnenia Objednávateľom trvalú, výhradnú a neobmedzenú, bez osobitného súhlasu Poskytovateľa prevoditeľnú licenciu (súhlas) na používanie takéhoto autorského diela a/alebo takýchto predmetov práv duševného a priemyselného vlastníctva tak, aby Objednávateľ bol výlučne a neobmedzene oprávnený tieto nerušene pod svojim vlastným obchodným menom akýmkoľvek známym spôsobom aplikovať, užívať, požívať, šíriť, rozmnožovať, prepracovať, spracovať, adaptovať, ďalej vyvíjať a nakladať s nimi na ľubovoľný účel, prípadne v rovnakom rozsahu ich previesť či poskytnúť čiastočne alebo v celosti tretej strane, pričom takáto licencia sa poskytuje bezodplatne.
3. Ak súčasťou alebo výsledkom poskytovania Plnenia, alebo v súvislosti s poskytnutím Plnenia Poskytovateľ pre Objednávateľa vytvorí a predloží hmotnú vec, dokument alebo tovar, Objednávateľ momentom prevzatia Plnenia nadobúda vlastnícke právo k takejto hmotnej veci, dokumentu alebo tovaru. Dokument alebo tovar dodaný Poskytovateľom bude Objednávateľ oprávnený používať najmä, avšak nie výlučne, spôsobom vyplývajúcim z účelu, na ktorý bol vytvorený.
4. Poskytovateľ vyhlasuje, že ak pri realizácii Plnenia použije materiály, práce a/alebo dokumentáciu, ktoré sú chránené autorskými alebo inými právami, tieto riadne vysporiada najneskôr dňom podpisu Akceptačného protokolu.
5. Poskytovateľ sa zaväzuje, ak sa preukáže nepravdivé vyhlásenie podľa predchádzajúceho odseku, je povinný nahradiť Objednávateľovi akúkoľvek škodu, ktorá Objednávateľovi vznikne v dôsledku nepravdivého vyhlásenia a uplatnených nárokov tretích osôb, a to v plnej výške a bez akéhokoľvek obmedzenia.
6. Poskytovateľ sa zaväzuje poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú Objednávateľovi v súvislosti s uplatnením nárokov tretej osoby.
7. Objednávateľ sa zaväzuje neodkladne informovať Poskytovateľa o každom nároku vznesenom treťou osobou.

**Článok VIII**

**Osobitné dojednania vyplývajúce z povahy zdroja financovania**

**z fondov Európskeho spoločenstva**

1. Poskytovateľ je povinný strpieť výkon kontroly/auditu a poskytnúť súčinnosť pri výkone kontroly/auditu orgánu oprávnenému vykonávať kontrolu/audit podľa § 6 a § 10 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov a podľa článku 123 a nasl. nariadenia Rady (ES) č. 1303/2013 zo 17. decembra 2013 resp. subjektom a osobám povereným oprávnenými orgánmi podľa § 6 a § 10 zákona č. 292/2014 a podľa článku 123 a nasl. nariadenia Rady (ES) č. 1303/2013 zo 17. decembra 2013 na výkon kontroly/auditu. Za strpenie výkonu kontroly/auditu a poskytnutie súčinnosti pri výkone kontroly/auditu neprináleží poskytovateľovi žiadna odmena, náhrada ani iné plnenie.
2. Poskytovateľ je povinný predovšetkým oznámiť nákladovú štruktúru plnenia zákazky na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly/auditu podľa tohto bodu Zmluvy. Za účelom preventívneho riešenia problémov spojených s preukazovaním realizácie tejto zákazky je oprávnený požadovať tieto podklady aj Objednávateľ.
3. Nestrpenie kontroly/auditu, neposkytnutie súčinnosti a nedodanie požadovaných podkladov zo strany Poskytovateľa sa bude považovať za závažné porušenie tejto Zmluvy.
4. V prípade, kedy ešte nedošlo k plneniu z tejto Zmluvy a výsledky kontroly neumožňujú financovanie výdavkov vzniknutých na základe tejto Zmluvy si Objednávateľ vyhradzuje právo bez akýchkoľvek sankcií odstúpiť od Zmluvy.
5. V prípade vzniku škody v dôsledku nestrpenia kontroly/auditu, neposkytnutia súčinnosti a nedodania požadovaných podkladov zo strany Poskytovateľa, je povinný Poskytovateľ túto škodu nahradiť v plnej miere. Povinnosť strpieť kontrolu/audit sa ustanovuje po dobu upravenú vo všeobecne záväzných predpisoch pre implementáciu projektov z európskych štrukturálnych a investičných fondov EÚ v programovom období 2014-2020 do 31.12.2028.

**Článok IX**

**Sankcie**

1. V prípade porušenia povinnosti Poskytovateľa poskytnúť Služby v dohodnutom rozsahu, riadne a včas podľa podmienok uvedených v Špecifikácii a v Zmluve, má Objednávateľ nárok na zmluvnú pokutu za každé jednotlivé porušenie a/ alebo za každý aj začatý deň omeškania vo výške 0,5 % z celkovej ceny za predmet Zmluvy v zmysle ustanovenia ods. 3 Článku VI tejto Zmluvy.
2. Poskytovateľ nebude v omeškaní, ak Služby podľa tejto Zmluvy nemohol riadne a včas splniť pre okolnosti, ktoré po uzavretí tejto Zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenia alebo činnosti Poskytovateľa sa podľa tejto Zmluvy predĺžia o dobu zodpovedajúcu dobe trvania takýchto okolností.
3. Poskytovateľ nebude v omeškaní, ak mu Objednávateľ neposkytne požadovanú súčinnosť.
4. Poskytovateľ sa zaväzuje zaplatiť zmluvnú pokutu vyúčtovanú v súlade s bodom 1 tohto článku Objednávateľovi na jeho bankový účet uvedený v záhlaví Zmluvy, a to najneskôr do 15 (slovom: pätnásť) dní potom, čo bude Poskytovateľovi doručená výzva na jej úhradu.
5. Uplatnením nároku na zaplatenie zmluvnej pokuty nie je dotknutý nárok Objednávateľa na plnú náhradu škody.

**Článok X**

**Zodpovednosť za škodu a okolnosti vylučujúce zodpovednosť**

1. Zmluvné strany si vzájomne zodpovedajú za škody vzniknuté dôsledkom porušenia ich povinností zo Zmluvy a zo zákona.
2. Nárok na náhradu škody nevzniká oprávnenej strane ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.
3. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
4. Poškodená strana, resp. oprávnená strana nemá nárok na náhradu škody, ak nesplnenie povinnosti povinnej strany bolo spôsobené okolnosťou vylučujúcou zodpovednosť, porušením povinností poškodenou stranou alebo nedostatkom súčinnosti, na ktorú bola poškodená strana povinná.
5. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení jej povinnosti ako aj o jej dôsledkoch tohto porušenia, a to písomne bez zbytočného odkladu po tom, čo sa o prekážke dozvedela, alebo pri náležitej starostlivosti mohla dozvedieť.
6. Zmluvná strana, ktorej bezprostredne hrozí škoda, je povinná s prihliadnutím na okolnosti prípadu vykonať všetky opatrenia na odvrátenie škody alebo na jej zmiernenie. Zmluvná strana, ktorá bezprostrednú hrozbu škody spôsobila, musí nahradiť náklady, ktoré vznikli druhej Zmluvnej strane pri odvracaní bezprostredne hroziacej škody alebo pri zmiernení jej následkov.

**Článok XI**

**Trvanie zmluvy**

1. Zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.
2. Zmluva sa uzatvára na dobu určitú – po dobu riadneho splnenia všetkých práv a povinností Zmluvných strán z nej vyplývajúcich, najneskôr do 31. januára 2023.
3. Zmluva môže zaniknúť okrem riadneho splnenia všetkých práv a povinností Zmluvných strán z nej vyplývajúcich, na základe dohody Zmluvných strán alebo spôsobmi uvedenými v zákone a v tejto Zmluve.
4. Objednávateľ je oprávnený od Zmluvy odstúpiť ak:
5. Poskytovateľ poruší svoju povinnosť podľa Zmluvy podstatným spôsobom,
6. Poskytovateľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Objednávateľom,
7. tak Zmluva uvádza v iných ustanoveniach,
8. je alebo v dobe najneskôr troch rokov pred uzavretím Zmluvy bol s Poskytovateľom v súdnom, alebo právnom spore nesúvisiacom so Zmluvou alebo Objednávateľ v tejto dobe odstúpil od Zmluvy uzatvorenej s Poskytovateľom alebo Zmluvu vypovedal z dôvodu jej porušenia Poskytovateľom,
9. v rámci kontroly verejného obstarávania Zákazky, na základe ktorej došlo k uzavretiu Zmluvy, bolo konštatované porušenie zákona,
10. Poskytovateľ neodôvodnene odmietne, alebo zanedbá plnenie záväzného pokynu Objednávateľa v súlade s touto Zmluvou,
11. Poskytovateľ postúpi svoje práva zo Zmluvy v rozpore s podmienkami tejto Zmluvy,
12. Poskytovateľ poskytne Objednávateľovi vedome nepravdivé a zavádzajúce informácie, resp. neposkytne informácie v súlade s touto Zmluvou,
13. na majetok Poskytovateľa je vyhlásený konkurz, konkurzné konanie bolo zastavené pre nedostatok majetku alebo je Poskytovateľovi povolená reštrukturalizácia,
14. Poskytovateľ vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť,
15. Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy,
16. Poskytovateľ v procese verejného obstarávania alebo udeľovania grantov financovaných z rozpočtu Európskej únie je prehlásený za subjekt, ktorý vážne porušil Zmluvu tým, že si neplní svoje zmluvné povinnosti,
17. u Poskytovateľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a odôvodnene akceptovateľné,
18. okolnosti vylučujúce zodpovednosť Poskytovateľa trvajú viac ako 60 (slovom: šesťdesiat) dní,
19. v čase realizácie dohodnutých služieb nebude mať Objednávateľ dostatok finančných prostriedkov z národného projektu NITT SK II alebo z iných zdrojov na financovanie Plnenia.
20. Poskytovateľ stratí iné právne alebo vecné predpoklady na riadne plnenie Zmluvy.
21. Poskytovateľ je oprávnený od Zmluvy odstúpiť ak:
22. Objednávateľ poruší svoju povinnosť podľa Zmluvy podstatným spôsobom,
23. Objednávateľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Poskytovateľom,
24. u Poskytovateľa existujú zákonné dôvody pre odmietnutie poskytnutia Služby,
25. je alebo v dobe najneskôr troch rokov pred uzavretím Zmluvy bol s Objednávateľom v súdnom, alebo právnom spore alebo Poskytovateľ v tejto dobe odstúpil od zmluvy uzatvorenej s Objednávateľom alebo zmluvu vypovedal z dôvodu jej porušenia Objednávateľom,
26. by poskytnutím Služby bol alebo mohol byť porušený zákon,
27. v rámci kontroly verejného obstarávania Zákazky, na základe ktorej došlo k uzavretiu Zmluvy, bolo konštatované porušenie zákona,
28. okolnosti vylučujúce zodpovednosť Objednávateľa trvajú viac ako 60 (slovom: šesťdesiat) dní.
29. Pre účely Zmluvy sa porušenie povinnosti Zmluvnej strany považuje za podstatné, v prípade ak:
    1. také porušenie Zmluva za podstatné porušenie vyslovene označuje, alebo
    2. ak strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý vyplynul z jej obsahu alebo z okolností, za ktorých bola Zmluva uzavretá, že druhá strana nebude mať záujem na plnení povinností pri takom porušení Zmluvy.
30. Odstúpenie musí mať písomnú formu, účinné je dňom jeho doručenia druhej Zmluvnej strane. V prípade pochybností má sa za to, že odstúpenie je doručené tretí deň odo dňa jeho odoslania. Odstúpením od Zmluvy Zmluva zaniká ku dňu doručenia oznámenia jednej zmluvnej strany o odstúpení od Zmluvy druhej Zmluvnej strane. Týmto dňom zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na náhradu škody, nárokov na vyrovnanie zmluvných alebo zákonných záväzkov.
31. Po odstúpení od Zmluvy ktoroukoľvek stranou si Zmluvné strany vzájomne vrátia všetky poskytnuté plnenia, ak sa nedohodnú inak.
32. Poskytovateľ je v nadväznosti na odstúpenie od Zmluvy povinný poskytnúť Objednávateľovi maximálnu možnú súčinnosť za účelom výkonu práv a povinností Objednávateľa, najmä predložiť Objednávateľovi všetky podklady a informácie slúžiace na vyúčtovanie plnení Zmluvy.
33. Zmluvu môže kedykoľvek ktorákoľvek zmluvná strana písomne vypovedať, a to aj bez uvedenia dôvodu. Výpoveď musí byť daná v písomnej forme a doručená druhej Zmluvnej strane na adresu uvedenú v záhlaví tejto Zmluvy. Za platné doručenie sa považuje aj vrátenie zásielky, ktorú si jej adresát neprevzal, pričom v takom prípade sa za deň doručenia považuje deň vrátenia nedoručenej zásielky odosielateľovi. Výpovedná lehota je mesačná a začína plynúť prvým dňom mesiaca nasledujúceho po mesiaci, v ktorom bola výpoveď doručená. Ku dňu účinnosti výpovede zaniká záväzok Poskytovateľa poskytovať Službu, na ktorú sa zaviazal. Ak by týmto prerušením poskytovania Služby vznikla Objednávateľovi škoda, je Poskytovateľ povinný ho upozorniť, aké opatrenia treba urobiť na jej odvrátenie.

**Článok XII**

**Komunikácia Zmluvných strán**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené Zmluvnej strane (ďalej len „písomnosti“) musia byť doručené, ak táto Zmluva neustanovuje inak:
2. formou e-mailu, pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom, ale slovné potvrdenie prevzatia. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 48 (slovom: štyridsaťosem) hodín, inak sa bude takýto email považovať za nedoručený. Pre potreby doručovania prostredníctvom elektronickej pošty (e–mail) sa použije nižšie uvedená adresa Zmluvnej strany, pokiaľ príslušná Zmluvná strana neurčí inak;

Zodpovedné kontaktné osoby Objednávateľa:

1. Ing. Lenka Bednárová, PhD. – [lenka.bednarova@cvtisr.sk](mailto:lenka.bednarova@cvtisr.sk)
2. Mgr. Želmíra Gerová – [zelmira.gerova@cvtisr.sk](mailto:zelmira.gerova@cvtisr.sk)

Zodpovedná kontaktná osoba Poskytovateľa: (*meno, priezvisko, mailová adresa)*

1. poštou, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej Zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej Zmluvnej strany, ak sa na tomto mieste Zmluvná strana v čase doručenia zdržuje. Za doručenú písomnosť v súvislosti s touto Zmluvou druhej strane sa považuje: osobné doručenie písomnosti druhej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou strany alebo prostredníctvom kuriéra, a to oprávnenej osobe druhej strany; ak strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo zaslanie písomnosti ako doporučenej poštovej zásielky prostredníctvom pošty; v prípade, ak sa zaslaná zásielka vráti späť ako nedoručená z akéhokoľvek dôvodu, sa táto považuje za doručenú dňom jej vrátenia.
2. Každá komunikácia týkajúca sa platnosti alebo účinnosti Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
3. Objednávateľ a Poskytovateľ sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v záhlaví tejto Zmluvy.
4. Jazyk Zmluvy a celej písomnej komunikácie medzi Objednávateľom a Poskytovateľom, ako aj a tretími osobami v súvislosti so Zmluvou, je slovenský jazyk, ak Zmluva vyslovene neuvádza, alebo sa Zmluvné strany nedohodnú inak.
5. Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov, čísiel bankového účtu Zmluvných strán sa nepovažuje za zmenu Zmluvy resp. jej príloh.

**Článok XII**

**Záverečné ustanovenia**

1. Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu v Centrálnom registri zmlúv vedenom na Úrade vlády Slovenskej republiky. Poskytovateľ berie na vedomie povinnosť Objednávateľa na zverejnenie tejto Zmluvy ako aj faktúry vyplývajúcej z tejto Zmluvy a svojim podpisom dáva súhlas na zverejnenie tejto Zmluvy vrátane jej príloh a prípadných dodatkov v plnom rozsahu.
2. Trvanie zmluvy je definované v Článku XI, ods. 2.
3. Akékoľvek zmeny Zmluvy možno vykonať len v písomnej forme osobitným dodatkom k tejto Zmluve so súhlasom obidvoch Zmluvných strán. Účinnosť dodatkov nastane dňom nasledujúcim po zverejnení v Centrálnom registri zmlúv vedeným Úradom vlády SR.
4. V prípade, že niektoré ustanovenie tejto Zmluvy je alebo sa stane neplatným, ostatné ustanovenia Zmluvy nie sú touto neplatnosťou dotknuté a ostávajú v platnosti. Namiesto neplatného ustanovenia sa vzťahy Zmluvných strán upravené touto Zmluvou budú spravovať príslušnými platnými právnymi predpismi.
5. Táto Zmluva sa podpisuje v štyroch vyhotoveniach, pričom každá Zmluvná strana obdrží po dvoch vyhotoveniach.
6. Zmluvné strany vyhlasujú, že Zmluvu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
7. Neoddeliteľnou súčasťou tejto Zmluvy sú nasledujúce prílohy:

Príloha č. 1 – Opis predmetu zákazky

Príloha č. 2 – Mediálny plán k podujatiu COINTT 2022

Príloha č. 3 - Cenová ponuka za dodanie/poskytnutie požadovaného predmetu zákazky

Príloha č. 4 – Akceptačný protokol (vzor)

|  |  |  |  |
| --- | --- | --- | --- |
| V Bratislave, dňa  Objednávateľ:  ..........................................................  prof. PharmDr. Ján Kyselovič, CSc.  generálny riaditeľ CVTI SR |  |  | V .................................., dňa  Poskytovateľ:  ..........................................................  meno,  funkcia |